वहीं मृतक नंदकिशोर की बेटी ने पुलिस पर गंभीर आरोप लगाए हैं. युवती ने कहा कि पिता का आरोपियों के साथ काफी दिनों से विवाद चल रहा है. इसकी शिकायत उन्होंने पुलिस से की थी लेकिन कोई कार्रवाई नहीं हुई. यही वजह है कि आरोपियों ने उनके पिता की हत्या कर दी. युवती ने कहा कि पुलिस सही समय पर कार्रवाई करती तो उसके पिता की जान बच सकती थी. जबकि एसएसपी ने आश्वासन दिया कि मृतक के परिजनों से तहरीर ली जा रही है. तहरीर के आधार पर मुकदमा दर्ज कर कार्रवाई की जाएगी और आरोपियों को जल्द पकड़ लिया जाएगा.